Raphi, jetzt häsch au scho dini Kontäkt zu anderne Polizischte uf däre Wält gschlosse. Isch immer spannend: anderi Länder, anderi Sitte. Aber schön isch, dass mer au det chan mit dä Polizei verhandle und das mänschlich bliebe sind.  Ich bin mitem Timon am Autofahre üebe, da dä Andi usgfalle isch. Er wott jede Tag gah, damit er möglichscht wenig Stunde muess näh. Aber ich bin echli en Angschthas und dä Timon seit nur immer, easy Mami. Ich muess säge, er fahrt au  scho guet. Ich müesst gar kei angscht ha.  Sinder i dä Wüeschti mitem Jeep am umecruise? Mir händ das in Dubai gmacht. Mit somene Reiseveranstalter. Nach einere Stund i dä Düne umefahre is eus allne schlächt gsi.  Ich wünsch eu ganz schöni Fäschttäg, au wäns emal ganz andersch isch als dihei.  Liäbi Grüässli Pascale